CNCO

היסטוריה

2015: לה בנדה ו-"Devuélveme Mi Corazón"
CNCO מורכבת מהזוכים של "לה בנדה", ריאליטי שירה שהחלה ב-Univision בספטמבר 2015 ונוצרה על- ידי סיימון קאוול והופקה על- ידי ריקי מרטין. הלהקה הוקמה בגמר התוכנית ב-13 בדצמבר 2015 וקיבלה את שמה המרמז על המילה הספרדית עבור חמישה "cinco" והוא מבוטא באנגלית כמו שהוא מאוית "C-N-C-O". חברי הלהקה התחרו בנפרד עם מתחרים אחרים מאמריקה הלטינית וארצות הברית לפני שופטי התוכנית: ריקי מרטין, אלחנדרו סאנס ולאורה פאוזיני. הם הוחתמו בחוזה הקלטה של חמש שנים עם סוני מיוזיק לטין, הראפר ויסין הפיק את האלבום הראשון שלהם וריקי מרטין הפך לנציגם.
הם ביצעו את השיר "Devuélveme Mi Corazón" בגמר, שכלל הופעות אורח של: פיטבול, פיפת' הרמוני, וויסין וסרטון ברכה על הזכייה מוואן דיירקשן, סיימון קאוול, בקי ג'יי, מארק אנתוני, חנטה דה סונה ועוד. הם ביצעו את השיר שוב בכיכר טיימס במנהטן, ניו-יורק בחגיגות השנה האזרחית החדשה ביוניברסל פליס 2016.

חברי הלהקה

כריסטופר ולז (בספרדית: Christopher Bryant Vélez Muñoz) נולד ב-23 בנובמבר 1995, בניו ג'רזי, ארצות הברית וכשהיה בן שלוש עבר עם משפחתו ללוחה, אקוודור. בגיל 18 הוא חזר לניו ג'רזי, בחיפוש אחר חיים טובים יותר עבור משפחתו שקיווה שיצטרפו אליו. עבודתו בניו ג'רזי כללה צחצוח נעליים. הוא חבר הלהקה המבוגר ביותר.
ריצ'רד קאמצ'ו (בספרדית: Richard Yashel Camacho Puello) נולד ב-22 בינואר 1997, בניו יורק, ארצות הברית, ממוצא דומיניקני. הוא חי את עשר השנים הראשונות שלו ברפובליקה הדומיניקנית ויש לו שני אחים צעירים שאחד מהם, ישוע גם זמר. הוא נבחן לאודישנים של "לה בנדה" עם אחיו ישוע שניהם התקבלו בסיבוב הראשון של האודישנים אבל בסיבוב השני אחיו לא עבר והוא המשיך בלעדיו. הוריו גם עובדים בתחום המוזיקה והריקוד. באוגוסט 2016 הוא הפך לאב, יש לו בת בשם אליה סופיה קאמצ'ו (בספרדית: Aaliyah Sofía Camacho).
זבדיאל  דה חסוס (בספרדית: Zabdiel de Jesús Cólon) נולד ב-13 בדצמבר 1997, בביימון, פוארטו ריקו. מגיל צעיר החל להתעניין במוזיקה, שר עם קבוצת ההיפ הופ והסלסה שלו ולמד לנגן בכלי נגינה כגון: פסנתר, מנדולינה, תופים, גיטרה, אוקוליי ועוד. בבית הספר התאמן במשחק ובבלט.
חואל פימנטל (בספרדית: Joel Pimentel de León) נולד ב-28 בפברואר 1999, בהאספריה, קליפורניה, ארצות הברית, ממוצא מקסיקני. בהשראת סבו המנוח החל ללמוד תיאטרון והמשיך בשירתו.
אריק בריאן קולון (בספרדית: Erick Brian Colón Arista) נולד ב-3 בינואר 2001, בהוואנה, קובה. שלוש שנים לפני הצטרפותו ללהקה עבר מקובה לטמפה, פלורידה עם אמו ואחותו. שם הוא שיחק כדורגל, רקד והשתתף בפעילויות מוזיקליות בבית ספרו. הוא חבר הלהקה הצעיר ביותר.

התחלה

מיד לאחר זכייתם, חברי הלהקה החלו לעבוד על האלבום הראשון שלהם: Primera Cita מפיקו המוזיקלי של האלבום היה הראפר וויסין. הדיסק כולל 14 שירים ביניהם ניתן למצוא את הלהיט הבינלאומי "Reggaetón Lento (Bailemos)", הרמיקס שעשו עם וויסין לשיר "Tan Facil" והרמיקס שעשו עם אברהם מתאו לשיר "Quisiera". בסמוך לכך, יצאו לסיבוב ההופעות הראשון שלהם, "Más Allá Tour".
באפריל 2017 יצא הסינגל הראשון "Hey DJ", מאלבומם השני CNCO, שיצא במרץ 2018, ובעקבותיו יצא הסינגל השני "Mamita" באוקטובר 2017.  לשיר "Reggaetón Lento (Bailemos)", יצאה גרסת רמיקס המכילה בתוכה גם את השפה האנגלית, ובה השתתפה להקת הבנות הבריטית, ליטל מיקס.
בשנת 2018 יצאה הלהקה לסיבוב ההופעות השני שלה, "CNCO World Tour", שבהמשך נחשב לסיבוב ההופעות העולמי הראשון שלה.

תרגומי שירים לעברית

תרגום השיר רגאטון איטי, Reggaetón Lento בוצע בשנת 2016
תרגום השיר כדי לגרום לך להתאהב, Para Enamorarte בוצע בשנת 2016
תרגום השיר התרופה שלי, Mi Medicina בוצע בשנת 2018